MUNICIPIUL BUCUREŞTI 






CONSILIUL LOCAL SECTOR 1

HOTĂRÂRE

privind aprobarea Organigramei, Statului de funcţii şi Regulamentului de organizare şi funcţionare ale Direcţiei Generale de Asistenţă Socială şi Protecţia Copilului Sector 1


Văzând Expunerea de motive a Primarului Sectorului 1 al Municipiului București, Raportul de specialitate întocmit de Direcţia Generală de Asistenţă Socială şi Protecţia Copilului Sector 1, precum și Raportul de specialitate al Direcției Juridice și Resurse Umane din cadrul aparatului de specialitate al Primarului Sectorului 1 al Municipiului București;
Având în vedere Raportul Comisiei de studii, prognoze economico-sociale, buget, impozite şi taxe locale, al Comisiei pentru administraţie publică locală, juridică, apărarea ordinii publice, respectarea drepturilor şi libertăţilor cetăţenilor  şi patrimoniu şi al Comisiei de sănătate şi protecţie socială ale Consiliului Local al Sectorului 1;


În conformitate cu prevederile Legii nr. 24/2000 privind normele de tehnică legislativă la elaborarea actelor normative, republicată, cu modificările și completările ulterioare;
Ţinând seama de prevederile art.107, alin.(4) şi (5) din Legea nr. 188/1999 privind Statutul funcţionarilor publici, republicată, cu modificările şi completările ulterioare;
Având în vedere prevederile Legii nr. 53/2003-Codul muncii, cu modificările şi completările ulterioare;

Luând în considerare prevederile Legii nr.284/2010 - Legea cadru privind salarizarea unitară a personalului plătit din fonduri publice;


În conformitate cu prevederile Legii nr.285/2010 privind salarizarea în anul 2011 a personalului plătit din fonduri publice;

Ținând seama de prevederile Hotărârii Guvernului României nr. 1434/2004 privind atribuţiile şi Regulamentul-cadru de organizare şi funcţionare ale Direcţiei generale de asistenţă socială şi protecţia copilului, republicată, cu modificările şi completările ulterioare; 


Având în vedere Hotărârea Consiliului Local al Sectorului 1 nr. 273/22.12.2010 privind     aprobarea numărului de funcţii corespunzătoare posturilor de asistent personal din cadrul Direcţiei Generale de Asistenţă Socială şi Protecţia Copilului Sector 1;
Luând în considerare
Hotărârea Colegiului Director al Direcţiei Generale de Asistenţă Socială şi Protecţia Copilului Sector 1 nr. 1/19.01.2011;


Ținând seama de Avizul eliberat sub nr. E1653/NI/21.12.2010 de Ministerul Muncii, Familiei şi Protecţiei Sociale, precum şi Avizul eliberat sub nr. 516146/14.01.2011 al Agenţiei Naţionale a Funcţionarilor Publici;


Având în vedere Nota de fundamentare nr. 1044/17.01.2011 privind stabilirea nivelului de salarizare pentru funcţiile de conducere din cadrul Direcției Generale de Asistență Socială și Protecția Copilului Sector 1, aprobată de Primarul Sectorului 1 al Municipiului Bucureşti;


În temeiul prevederilor art.45. alin.(1), art.81, alin.(2), lit.”e”, coroborate cu  art.115, alin.(1), lit.”b” din Legea nr. 215/2001 a administraţiei publice locale, republicată, cu modificările şi completările ulterioare;
CONSILIUL LOCAL AL SECTORULUI  1

HOTĂRĂŞTE:


Art.1. Se aprobă  Organigrama Direcţiei Generale de Asistenţă Socială şi Protecţia Copilului  Sector 1, conform Anexei nr.1, care face parte integrantă din prezenta hotărâre.


Art.2. Se aprobă Statul de funcţii al Direcţiei Generale de Asistenţă Socială şi Protecţia Copilului  Sector 1, conform Anexei nr.2, care face parte integrantă din prezenta hotărâre.


Art.3.  Se aprobă Regulamentul de organizare şi funcţionare al Direcţiei Generale de Asistenţă Socială şi Protecţia Copilului  Sector 1, conform Anexei nr.3, care face parte integrantă din prezenta hotărâre.

Art.4. Se aprobă Regulamentul pentru organizarea şi desfăşurarea examenului în vederea aplicării dipoziţiilor art.100, alin.(3) din Legea nr.188/1999 privind Statutul funcţionarilor publici, republicată, cu modificările şi completările ulterioare, conform Anexei nr.4, care face parte integrantă din prezenta hotărâre.


Art.5. Prezenta hotărâre se va comunica, prin grija Primarului Sectorului 1 al Municipiului Bucureşti, Agenţiei Naţionale a Funcţionarilor Publici, în conformitate cu prevederile art.107, alin.(4) din Legea nr.188/1999 privind Statutul funcţionarilor publici, republicată, cu modificările şi completările ulterioare.

Art.6. Direcţia Generală de Asistenţă Socială şi Protecţia Copilului Sector 1 va proceda la punerea în aplicare a prezentei hotărâri numai după obţinerea avizului prevăzut de art.107, alin.(5) din Legea nr. 188/1999 privind Statutul funcţionarilor publici, republicată, cu modificările şi completările ulterioare, şi va proceda la numirea în funcţiile publice şi în noile compartimente, astfel cum au fost aprobate, în termen de 45 zile de la data primirii avizului.

Art.7. Primarul Sectorului 1, Secretarul Sectorului 1, Direcţia Generală de Asistenţă Socială şi Protecţia Copilului Sector 1, Direcția Juridică și Resurse Umane din cadrul aparatului de specialitate al Primarului Sectorului 1 şi Serviciul Secretariat General, Audienţe vor duce la îndeplinire prevederile prezentei hotărâri.

